Թմրանյութերի օգտագործման իրավական արգելքի բացառումը բխում Է ազատության գաղափարից. մարդն ազատ է իր կյանքի և մարմնի հետ վարվել այնպես, ինչպես ցանկանում է, ընդհուպ մինչև իր մարմնի տարբեր մասերի ցանկացած վնասում կամ ինքնասպանություն։ Միջնադարում Ֆրանսիայում ինքնասպանությունը հանցագործություն էր, և ինքնասպանություն գործածների մարմինները որպես պատիժ մերկ կախում էին հրապարակներում և ամբողջ ունեցվածքը բռնագանձում հօգուտ թագավորի։